nahid-hub/BLUGE-bengali-wikipedia-section-title-prediction huggingface dataset:
আবু হোরায়রা বর্ণিত এক হাদিসে ইসলামের নবী মুহাম্মাদ সাল্লাল্লাহু আলাইহি ওয়া সাল্লাম বলেছেনঃ "যে ব্যক্তি আল্লাহর জন্য হজ করে এবং অশ্লীল ও গোনাহের কাজ থেকে বেঁচে থাকে, সে হজ থেকে এমতাবস্খায় ফিরে আসে যেন আজই মায়ের গর্ভ থেকে বের হয়েছে। অর্থাৎ জন্মের পর শিশু যেমন নিষ্পাপ থাকে, সেও তদ্রূপই হয়ে যায়।" আরেকটি হাদিসে তিনি বলেছেনঃ "শয়তান আরাফার দিন হতে অধিক লজ্জিত ও অপদস্থ আর কোনো দিন হয় না, কেননা ওই দিন আল্লাহতায়ালা স্বীয় বান্দার প্রতি অগণিত রহমত বর্ষণ করেন ও অসংখ্য কবিরা গুনাহ ক্ষমা করে দেন।" তিনি আরো বলেছেনঃ "একটি বিশুদ্ধ ও মকবুল হজ সমগ্র পৃথিবী ও পৃথিবীর যাবতীয় বস্তুর চেয়ে উত্তম। বেহেস্ত ব্যতীত অন্য কোনো বস্তু তার প্রতিদান হতে পারে না।"

সঠিক অনুচ্ছেদ শিরোনাম কোনটি?
titleA. তাওয়াফ
titleB. ইহরাম
titleC. বিদায় হজ্জ
titleD. ইসলামে হজ্জের গুরুত্ব
উত্তর: titleD
সামষ্টিক অর্থনীতি অর্থনীতির নিয়ামকসমূহকে সামগ্রিক দৃষ্টিকোণ থেকে বিশ্লেষণ করে। সামগ্রিক বলতে জাতীয় আয় ও জাতীয় উৎপাদন, বেকারত্বের হার ও মূদ্রাষ্ফীতিকে এবং আংশিক সামগ্রিক মোট ভোগ, বিনিয়োগ ব্যয় ও তাদের উপাদানকে বুঝায়। আর্থিক নীতি ও রাজস্ব নীতিকেও ইহা অধ্যয়ন করে। ১৯৬০ সাল থেকে সামষ্টিক অর্থনীতি আরও অনেক ক্ষেত্রে তার বিশ্লেষণ বৃদ্ধি করে যেমন, বিভিন্ন খাতের ব্যষ্টিকভিত্তিক মডেল, ভোক্তার যৌক্তিকতা, বাজার তথ্যের সঠিক ব্যবহার, অসম্পূর্ণ প্রতিযোগিতা। এছাড়াও সামষ্টিক অর্থনীতি বিবেচনাধীন উপাদানসমূহের উপর দীর্ঘমেয়াদী প্রভাব এবং একটি দেশের ও দেশের অভ্যন্তরে জাতীয় আয়ের প্রবৃদ্ধি নিয়েও বিশ্লেষণ করে। উপাদানসমূহের মধ্যে মূলধন, প্রযুক্তি ও জনসংখ্যা বৃদ্ধি উল্লেখযোগ্য।

সঠিক অনুচ্ছেদ শিরোনাম কোনটি?
titleA. সামষ্টিক অর্থনীতি
titleB. ব্যবস্থাপনা অর্থনীতি
titleC. শিল্প সংস্থা
titleD. অর্থনৈতিক সমস্যাসমূহ
উত্তর: titleA
নভেরার প্রথম একক ভাস্কর্য প্রদর্শনী আয়োজিত হয়েছিল ১৯৬০ সালের ৭ আগস্ট ঢাকার কেন্দ্রীয় গণ গ্রন্থাগার প্রাঙ্গনে (বর্তমানে ঢাকা বিশ্ববিদ্যালয় গ্রন্থাগার) পাকিস্তান জাতিসংঘ সমিতির উদ্যোগে এবং এশিয়া ফাউন্ডেশনের সহযোগিতায়। "ইনার গেজ" শিরোনামের ওই প্রদর্শনীটি ছিল তৎকালীন পূর্ব পাকিস্তানের প্রথম একক ভাস্কর্য প্রদর্শনী। প্রদর্শনী উদ্বোধন করেন তৎকালীন পূর্ব পাকিস্তানের গভর্নর মোহাম্মদ আজম খান। পরের দিন সোমবার থেকে পরবর্তী দশদিন এই প্রদর্শনী সর্বসাধারণের জন্য উন্মুক্ত ছিল। কেবলমাত্র ঘরের মধ্যে সীমাবদ্ধ না রেখে কিছু ভাস্কর্য গ্রন্থাগার প্রাঙ্গণেও প্রদর্শিত হয়েছিল। প্রদর্শনীতে ভাস্কর্য ছিল প্রায় পঁচাত্তরটি। এর প্রায় তিন যুগ পরে বাংলাদেশ জাতীয় জাদুঘরের উদ্যোগে সে প্রদর্শনীর তিরিশটির বেশি ভাস্কর্য সংগৃহীত হয় এবং ১৯৯৮ সালে একত্রে এক মাসেরও বেশি সময় ধরে প্রদর্শিত হয়।

নভেরার দ্বিতীয় একক প্রদর্শনী অনুষ্ঠিত হয় ১৯৭০ সালে ব্যাংককে। এই প্রদর্শনীটি ছিল ব্যাংককে ধাতব ভাস্কর্যের প্রথম মুক্তাঙ্গন প্রদর্শনী। এতে নভেরা ধাতব মাধ্যমে কিছু ভাস্কর্য প্রদর্শন করেন। ব্রোঞ্জ ছাড়াও এ-পর্বে নভেরা তার ভাস্কর্যের উপকরণ হিসেবে ব্যবহার করেছেন শিট মেটাল এবং ঝালাইকৃত বা ওয়েলডেড ও স্টেইনলেস স্টিল। ব্যাংকক আলিয়ঁস ফ্রঁসেজের আয়োজনে প্রদর্শনী চলেছিল ১৯৭০ সালের ১৪ থেকে ২৪ অক্টোবর পর্যন্ত, ২৯ থানন সাথর্ন তাই, আয়োজক প্রতিষ্ঠানের নিজস্ব ভবনে। প্রদর্শনী আয়োজনে পৃষ্ঠপোষকতা করেছিলেন থাইল্যান্ডে পাকিস্তানের রাষ্ট্রদূত রব, শিল্পাকর্ন বিশ্ববিদ্যালয়ের আলংকারিক শিল্পকলা অনুষদের ডিন যুবরাজ ইয়াৎচাই চিত্রাবংস, পাকিস্তান ইন্টারন্যাশনাল এয়ারলাইনসের ডিরেক্টর মাহমুদ-আল-হক। উদ্বোধন করেছিলেন শৌখিন চিত্রকর ও ভাস্কর যুবরাজ কারাবিক চক্রবন্ধু।

১৯৭৩ খ্রিষ্টাব্দে জুলাই মাসে তার তৃতীয় একক প্রদর্শনী আয়োজিত হয়েছিল প্যারিসের রিভগেস গ্যালারিতে। সর্বশেষ ২০১৪ খ্রিষ্টাব্দে প্যারিসে তার পূর্বাপর কাজের একশ দিনব্যাপী একটি প্রদর্শনী আয়োজিত হয়। ১৯৮৮ খ্রিষ্টাব্দে প্যারিসে অবস্থানকালে ব্যাংককের আলিয়ঁস ও পাকিস্তান ইন্টারন্যাশনাল এয়ারলাইনস যৌথভাবে তার একটি একক প্রদর্শনীর আয়োজন করে। ৪১ বছর পর ২০১৪ সালের ১৬ জানুয়ারি প্যারিসের গ্যালারি রিভগেসে নভেরা আহমেদের রেট্রোসপেকটিভ প্রদর্শনী শিল্পকর্মের প্রদর্শনী অনুষ্ঠিত হয়। প্রায় একশো দিন ব্যাপী (১৬ জানুয়ারি–২৬ এপ্রিল ২০১৪) প্রদর্শনীতে প্রদর্শিত হয়েছে তার ১৯৬৯–২০১৪ কালপর্বের ৫১টি শিল্পকর্ম, যার মধ্যে রয়েছে ৪২টি চিত্রকর্ম ও নয়টি ভাস্কর্য।

২০১৫ খ্রিষ্টাব্দে বাংলাদেশ জাতীয় জাদুঘর নভেরার জীবন ও আদ্যন্ত শিল্পকর্মের ওপর একটি প্রদর্শনীর আয়োজন করে। ৭ থেকে ১৯ অক্টোবর ২০১৫ এই দুই সপ্তাহব্যাপাী প্রদর্শনীটির আয়োজন করা হয় জাদুঘরের নলিনীকান্ত ভট্টশালী চিত্রশালায়। এতে নভেরার ৩৫টি শিল্প কর্ম প্রদর্শিত হয়।

সঠিক অনুচ্ছেদ শিরোনাম কোনটি?
titleA. প্রদর্শনী
titleB. ব্যক্তিগত জীবন
titleC. সংগ্রহ
titleD. কাজের স্টাইল
উত্তর: titleA
এইচআইভি ভাইরাসের কণা গোলাকার। গোলকটির ব্যাস ১০০ ন্যানোমিটার () এবং লিপিড নির্মিত দ্বিস্তরী ঝিল্লি () দ্বারা আবৃত। ঝিল্লির উপরে দুই প্রকার গ্লাইকোপ্রোটিন (জিপি-১২০ এবং জিপি-৪১) বের হয়ে থাকে। নিউক্লিয়ক্যাপসিড ()এর আকার প্রায় কোনাকার এবং দৈর্ঘ্যে প্রায় ১০০ ন্যানোমিটার। কোনকাকৃতির নিউক্লিয়ক্যাপসিডের প্রসস্থ প্রান্ত ৪০-৬০ ন্যানোমিটার চওড়া ও সরু প্রান্ত ২০ ন্যানোমিটার চওড়া। সরু প্রান্ত এক প্রকার প্রোটিন জাতীয় উপাদান দিয়ে লিপিডের ঝিল্লীর সাথে যুক্ত থাকে। এই সংযোগকে বলা হয় কোর-ঝিল্লি-সংযোগ। নিউক্লিয়ক্যাপসিডের প্রোটিনগুলো দৃঢ় ভাবে আরএনএ জিনোমের সাথে যুক্ত থাকে। ঝিল্লি ও নিউক্লিয়ক্যাপসিডের মধ্যবর্তি অঞ্চলকে বলা হয় প্যারানিউক্লিয়েড () অঞ্চল। এই অঞ্চলে প্রোটিন দ্বারা গঠিত মাট্রিক্স বিদ্যমান। ম্যাট্রিক্সের প্রোটিনকে ম্যাট্রিক্স প্রোটিন বলা হয়। ম্যাট্রিক্সের পরেই ক্যাপসিড স্তরের অবস্থান। ক্যাপসিড স্তর গঠিত হয় “ক্যাপসিড প্রোটিন” দ্বারা। ক্যাপসিড নির্মিত গোলাকার গঠনের ভিতরেই থাকে নিউক্লিয়ক্যাপসিড।

সঠিক অনুচ্ছেদ শিরোনাম কোনটি?
titleA. প্রতিকার
titleB. জিনোম
titleC. প্রকারভেদ
titleD. ভাইরাসের গঠন
উত্তর: titleD
কিশোরীমোহন বন্দ্যোপাধ্যায় কলকাতা শহরের এনটালি পাড়ায় মাতুলালয়ে জন্মগ্রহণ করেন ৷ তাঁর পিতামহ দুর্গাদাস বন্দ্যোপাধ্যায় একজন খ্যাতনামা আয়ুর্বেদাচার্য এবং সাংখ্য দর্শনে পারঙ্গম ব্যক্তি ছিলেন। কিশোরীমোহনের বাবা ননীলাল চট্টোপাধ্যায় ছিলেন ফার্সি ও সংস্কৃত ভাষার শিক্ষক। পানিহাটিতে তাঁদের নিবাস ছিল 'নিলামবাটি' নামে একটি বিশাল বাড়ি যা পরবর্তিকালে তারা বিক্রয় করে দিয়েছিলেন। বর্তমানে নিলামবাটীর নামফলকটি থাকলেও, কিশোরীমোহনের পরিবারের সদস্যরা পানিহাটির বাইরে বসবাস করতে চলে গেছেন। কিশোরীমোহনের দুই অগ্রজ ভ্রাতা লালমোহন ও হরিদাস সংস্কৃত ও বাংলা ভাষার শিক্ষক ছিলেন। নিলামবাটীর বিপরীতে তার বন্ধু অনাদি চট্টোপাধ্যায়ের বোন ক্ষেত্রপ্রসাদীকে তিনি কুড়ি বছর বয়সে বিবাহ করেন কিশোরীমোহন।
কিশোরীমোহনের তিন পুত্রের মধ্যে কনিষ্ঠ লক্ষীকান্ত বন্দ্যোপাধ্যায় কলকাতার "এরিয়ান" এবং "উয়াড়ি" ফুটবল ক্লাবের খ্যাতনামা খেলোয়াড় ছিলেন। তিনি ছিলেন ছেনি বাঁড়ুজ্জে নামে পরিচিত। কিশোরীমোহনের দুই দৌহিত্র, জ্যেষ্ঠ কন্যা অমিতার ছেলেরা, সমীর রায়চৌধুরী এবং মলয় রায়চৌধুরী বাংলা সাহিত্যের বিখ্যাত হাংরি আন্দোলন-এর জনক।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সম্মাননা
titleC. রাস্তার নামকরণ
titleD. জন্ম ও পরিবার
উত্তর: titleD
দীর্ঘকাল ধরেই বায়ার্নর অর্থনীতি জার্মানির রাজ্যগুলো মধ্যে অন্যতম বৃহৎ। ২০০৭ সালে এই রাজ্যের জিডিপি ৪৩৪ বিলিয়ন ইউরো (প্রায় ৬০০ বিলিয়ন মার্কিন ডলার) অতিক্রম করেছে। এটা ইউরোপের অন্যতম বৃহৎ অর্থনীতি। বিশ্বে মাত্র ১৭টি দেশের অর্থনীতি বায়ার্নর অর্থনীতির চেয়ে বড়। বায়ার্নতে অবস্থিত বিখ্যাত কোম্পানিগুলোর মধ্যে রয়েছে বিএমডব্লিউ (বায়ার্নন মোটর ওয়ার্কস), সিমেন্স, রোডা এন্ড শ্‌ভার্স, আউডি, মিউনিখ রে, অ্যালিয়াঞ্জ, ইনফিনিয়ন, ম্যান, ভাক্যার কেমি, পুমা, অ্যাডিডাস। বায়ার্নর মাথাপিছু জিডিপি ৪৮০০০ মার্কিন ডলারের বেশি। যদি বায়ার্ন বিশ্বের একটি স্বাধীন রাষ্ট্র হত, তবে এটি ৭তম বা ৮ম ধনী দেশ হত।

সঠিক অনুচ্ছেদ শিরোনাম কোনটি?
titleA. ইতিহাস
titleB. অর্থনীতি
titleC. খেলাধূলা
titleD. ভূগোল
উত্তর: titleB
অণুপ জালোটার জন্ম বর্তমান উত্তরাখণ্ড রাজ্যের নৈনিতালে। তার পিতা ছিলেন পাঞ্জাবের "শাম চৌরাসি" ঘরানার বিখ্যাত ভজন গায়ক পুরুষোত্তম দাস জালোটা। অণুপ জালোটার শিক্ষা উত্তরপ্রদেশের লখনউতে।

বর্তমানে অণুপের ভাই অজয় জালোটা যুক্তরাষ্ট্রের ক্যালিফোর্নিয়ায় বসবাস করছেন। তার আরও ভাই-বোন আছে। এক বড় ভাই অনিল জালোটা এবং দু'বোন - অঞ্জলি ধীর এবং অনিতা মেহরা।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সম্মাননা ও স্বীকৃতি
titleC. সঙ্গীত ভুবনে
titleD. প্রাথমিক জীবন
উত্তর: titleD
তিনি আল-খতিব আল-বাগদাদী বা খতিব বাগদাদী নামে পরিচিত। মুহাদ্দিসীনরা তাকে ‘হাফিজুল মাশরেক’ ও ‘খতিব’ বলে অভিহিত করেছেন। ইমাম ইবনুল আসির আল-জাযরী(মৃত্যু: ৬৩০হিজরি/১২৩৩খ্রি.) খতিব বাগদাদীকে ‘ইমামুদ ‍দুনিয়া ফি যমানাহ’ উপাধি দিয়েছেন। ইসলামী ঐতিহাসিক ইমাম যাহাবী(মৃত্যু: ৭৪৮হি/১৩৭৩খ্রি.)খতিব বাগদাদীকে ‘আল-ইমামু আওহাদ আল্লামা মুফতী আল-হাফিজু ন্নাকিদ,মুহাদ্দিসুল ওয়াকত’ বলে স্মরণ করেছেন। 
সঠিক অনুচ্ছেদ শিরোনাম কোনটি?
titleA. উপাধি
titleB. হাম্বলী ও খতিব বাগদাদী
titleC. রচনাবলী
titleD. মৃত্যু
উত্তর: titleA
প্রথমত, এই ঘটনাকে অক্টোবর অভ্যুত্থান (Октябрьский переворот) বা ৩য় বিদ্রোহ হিসাবে উল্লেখ করা হয়, যেমন সমসাময়িক নথি (উদাহরণস্বরূপ, লেনিনের সম্পূর্ণ রচনাগুলির প্রথম সংস্করণগুলিতে) দেখা যায়। রাশিয়ান ভাষায়, "পাঠ্য" -এর "বিপ্লব" এর অনুরূপ অর্থ রয়েছে এবং এর অর্থ "উষ্ণতা" বা "বিপরীতমুখী", তাই "অভ্যুত্থান" সঠিকভাবে সঠিক অনুবাদ নয়। সময়ের সাথে, অক্টোবর বিপ্লব শব্দটি (Октябрьская революция) ব্যবহারে এসেছিল। এটি গ্রেগরিয়ান ক্যালেন্ডার অনুযায়ী নভেম্বর মাসে "নভেম্বর বিপ্লব" নামেও পরিচিত।

সঠিক অনুচ্ছেদ শিরোনাম কোনটি?
titleA. ব্যাকরণ
titleB. পশ্চিমী ইতিহাস-রচনা
titleC. পটভূমি
titleD. অক্টোবর বিপ্লব ও সোভিয়েত ইউনিয়নের সৃষ্টি
উত্তর: titleA
মিয়ারশাইমার ১৯৮২ সাল থেকে শিকাগো বিশ্ববিদ্যালয়ের রাষ্ট্রবিজ্ঞান অনুষদের একজন সদস্য। ১৯৮৪ সালে তিনি সহ-অধ্যাপক হন ও অধ্যাপক হন ১৯৮৭ সালে। ১৯৮৯ সাল থেকে তিন বছরের জন্য তিনি বিভাগটির চেয়ারম্যান হিসেবে নিয়োজিত ছিলেন।

মিয়ারশাইমার জাতীয় নিরাপত্তা নীতিমালা ও আন্তর্জাতিক সম্পর্ক বিষয়ক তত্ত্বের উপর প্রচুর লেখালেখি করেছেন। তিনি বিশেষত রাজনৈতিক বস্তুতন্ত্রবাদের উপর গবেষণা করেছেন এবং মতামত দিয়ে থাকেন যে এক্ষেত্রে বস্তুতন্ত্রবাদ মূলত হচ্ছে কোন রাষ্ট্রের একটি বিশেষ প্রবণতা যার দ্বারা রাষ্ট্রটি আন্তর্জাতিক পরিস্থিতি নিয়ন্ত্রণ করার উদ্দেশ্যে আপেক্ষিক ভাবে যত বেশি সম্ভব ক্ষমতা অর্জন করতে উদ্যত হয়।

সঠিক অনুচ্ছেদ শিরোনাম কোনটি?
titleA. রচনাবলী ও শিক্ষকতা
titleB. আগ্রাসী বস্তুতন্ত্রবাদ
titleC. ইসরায়েলি আগ্রাসন ও ফিলিস্তিনের ব্যাপারে মতামত
titleD. শিকাগো বিশ্ববিদ্যালয়
উত্তর: titleD
প্রাথমিক পেটের গর্ভাবস্থা বলতে বোঝায় সেই গর্ভাবস্থা, যেখানে টিউব ও ডিম্বাশয়কে ছেড়ে সরাসরি প্রথমেই পেরিটোনিয়ামে রোপন হয়; এই গর্ভধারণ খুব বিরল, ২০০৭ এ শুধুমাত্র ২৪টি ঘটনার বিবরণ পাওয়া গেছে। সাধারণত পেটের গর্ভাবস্থা হল একটি দ্বিতীয় রোপন, যার মানে হল যে এটি একটি টিউব থেকে সম্ভূত (ডিম্বাশয় থেকে সাধারণত নয়) গর্ভাবস্থা এবং পুনর্বপন হওয়া। পেটের দ্বিতীয় গর্ভাবস্থার অন্যান্য অবস্থাগুলি হল ইউটেরাইন রাপচার, ইউটেরাইন রুডিমেন্টারি হর্ন এবং ফিমব্রিয়াল গর্ভপাত।

সঠিক অনুচ্ছেদ শিরোনাম কোনটি?
titleA. চিকিৎসা
titleB. ঝুঁকির কারণ সমূহ
titleC. প্রথম বনাম দ্বিতীয় রোপন
titleD. নির্ণায়ক
উত্তর: titleC
ক্যারেফোর একটি শপিংয়ের জায়গা যেখানে টেবিল এবং চেয়ারের মতো আসবাব রয়েছে। তারা পুল এবং পুল আইটেম বিক্রি করে। ক্যারেফোরে একগুচ্ছ স্কুল সরবরাহ রয়েছে। ক্যারেফোরে মোবাইল ডিভাইস, ল্যাপটপ পিসি এবং টিভির মতো ইলেকট্রনিক্স রয়েছে। ফ্রিজ, রেফ্রিজারেটর, ওয়াশিং মেশিনের মতো প্রতিদিনকার ব্যবহার্য আইটেমও রয়েছে। ক্যারেফোরের পরিষেবাটি খুব সুন্দর। ক্যারেফোর কিন্তু ল্যান্ডমার্কের মালিকানাধীন নয়।

সঠিক অনুচ্ছেদ শিরোনাম কোনটি?
titleA. স্টোর
titleB. ভার্জিন মেগাস্টোর
titleC. সাকুর
titleD. ক্যারেফো
উত্তর: titleD
পার্ল হারবার আক্রমণে কৌশলগত কারণে যুদ্ধের কোনরূপ আনুষ্ঠানিকতা সম্পন্ন করেনি জাপান। কিন্তু এ আক্রমণ এডমিরাল ইয়ামামোতো'র ইচ্ছা অনুযায়ী ছিল না। প্রকৃতপক্ষে তিনি জাপান-যুক্তরাস্ট্রের মধ্যেকার শান্তি প্রক্রিয়া আলোচনা বাতিলের ঘটনাটি আধা ঘণ্টা পর জানতে পারেন। জাপানীরা যুদ্ধ সংক্রান্ত আলোচনার চেষ্টা চালিয়েছিল কিন্তু আশ্চর্যজনকভাবে তারা আনুষ্ঠানিক ঘোষণা প্রদানের পূর্বেই আক্রমণ শুরু করে দেয়। টোকিও থেকে পাঁচ হাজার শব্দের একটি দুই খণ্ডের বার্তা যা ১৪-খণ্ডের বার্তা নামে পরিচিত, ওয়াশিংটনে অবস্থিত জাপান দূতাবাসে প্রেরণ করে। বার্তাটি প্রক্রিয়াজাতকরণে অনেক সময় ব্যয়ের প্রেক্ষাপটে জাপানী রাষ্ট্রদূতের কাছে দেরীতে পৌঁছে। ইতোমধ্যে আমেরিকান কোড সংগ্রাহকরা জাপানের প্রেরিত বার্তাটি ঘণ্টাখানেকের মধ্যে নিজেদের অনুকূলে নিয়ে নেয়। ১৪-খণ্ডের বার্তায় যুদ্ধের ঘোষণা লিখিত আকারে ছিল কিন্তু রাষ্ট্রদূত "না করেছেন যুদ্ধের আনুষ্ঠানিক ঘোষণা, না করেছেন কূটনৈতিক সম্পর্ক জোরদার"। যুদ্ধের ঘোষণাটি মুদ্রিত আকারে জাপানের দৈনিকগুলোর সান্ধ্যকালীন সংস্করণে প্রকাশিত হয়। কিন্তু আমেরিকান সরকারকে অবগত করানো হয় আক্রমণের পরদিন।

প্রচলিত ধারণা অনুযায়ী জাপান কোন মাত্র সরকারীভাবে সতর্কবার্তা প্রেরণ ছাড়াই দু'দেশের সম্পর্ক ভেঙ্গে আক্রমণ পরিচালনা করবে এটি বিশ্বাসযোগ্য নয়। শুধুমাত্র ওয়াশিংটনকে যুদ্ধের আনুষ্ঠানিক ঘোষণা সম্বলিত নথি বিতরণে বিলম্বই এজন্যে দায়ী। তবে, ১৯৯৯ সালে টোকিওতে অবস্থিত ইন্টারন্যাশনাল ক্রিশ্চিয়ান ইউনিভার্সিটির আইন ও আন্তর্জাতিক সম্পর্ক বিভাগের অধ্যাপক তাকিও ইগুচি পার্ল হারবার সম্পর্কীয় প্রামাণ্য দলিলাদি ঘেঁটে চমকপ্রদ তথ্য উপস্থাপন করেছেন। এতে তিনি কিভাবে সরকারের অভ্যন্তরে তীব্র বিতর্কের ঝড় উঠেছিল, প্রকৃতপক্ষে আক্রমণ করা উচিত হবে কি-না, হলে কোথায় হবে, আলোচনা বন্ধ করতে জাপানের ইচ্ছা, ওয়াশিংটনকে এ বিষয়ে জানানো এবং যুদ্ধ শুরু করার বিষয় ইত্যাদি তথ্য তুলে ধরেন। ৭ ডিসেম্বর সম্পর্কে যুদ্ধের দিনলিপিতে উল্লেখ করা হয় যে, "আমাদের কূটনীতি অগ্রসরমান ও সফলভাবে অগ্রসর হচ্ছে।" এ বিষয়ে ইগুচি আরো বলেন, "দিনলিপির মাধ্যমে দেখা যায় যে, সামরিক ও নৌবাহিনী থেকে যুদ্ধের কোন সঠিক দিনক্ষণ ঘোষণা করা হয়নি অথবা আলোচনা স্থগিতের জন্যেও পূর্ব থেকে কোন তথ্য প্রদান করা হয়নি।"

সঠিক অনুচ্ছেদ শিরোনাম কোনটি?
titleA. উদ্ধার তৎপরতা
titleB. কৌশলগত পরিণতি
titleC. আক্রমণের ফলাফল
titleD. জাপানের যুদ্ধ ঘোষণা
উত্তর: titleD
সোনার তরী কাব্যগ্রন্থের প্রকাশকাল ১৮৯৪ খ্রিষ্টাব্দ (১৩০০ বঙ্গাব্দ)। কাব্যগ্রন্থটি কবি দেবেন্দ্রনাথ সেনের প্রতি উৎসর্গিত। এই কাব্যের অনেকগুলি কবিতার সঙ্গে পদ্মাপাড়ের পল্লিপ্রকৃতির গভীর যোগ বিদ্যমান। সমগ্র গ্রন্থটি বাংলা কাব্যের অন্যতম শ্রেষ্ঠ রোম্যান্টিক কাব্য সংকলন। রবীন্দ্রনাথের নিজের ভাষায়, "আমার বুদ্ধি এবং কল্পনা এবং ইচ্ছাকে উন্মুখ করে তুলেছিল এই সময়কার প্রবর্তনা, বিশ্বপ্রকৃতি এবং মানবলোকের মধ্যে নিত্য সচল অভিজ্ঞতার প্রবর্তনা। এই সময়কার কাব্যের ফসল ভরা হয়েছিল সোনার তরীতে।" "সোনার তরী" (কাব্যের নামকবিতা) কবিতাটিতে কবি জীবন ও তার কীর্তির ক্ষণস্থায়ী অস্তিত্বের কথা বলেছেন। এই কবিতার শেষ পংক্তিদুটি অবিস্মরণীয় - "শূন্য নদীর তীরে রহিনু পড়ি/ যাহা ছিল নিয়ে গেল সোনার তরী।"

এই কাব্যের কয়েকটি উল্লেখযোগ্য কবিতা হল "সোনার তরী", "বিম্ববতী", "সুপ্তোত্থিতা", "বর্ষাযাপন", "হিং টিং ছট", "বৈষ্ণবকবিতা", "দুই পাখি", "যেতে নাহি দিব", "বসুন্ধরা", "নিরুদ্দেশ যাত্রা" ইত্যাদি।

সঠিক অনুচ্ছেদ শিরোনাম কোনটি?
titleA. সোনার তরী
titleB. চিত্রকলা
titleC. সঙ্গীত
titleD. কবিতা
উত্তর: titleA
১৯৭২ সালে প্রণীত সংবিধান মোতাবেক বাংলাদেশে সংসদীয় পদ্ধতিতে সরকার গঠনের কথা বর্ণিত আছে। এতে সরকার প্রধান হিসেবে থাকবেন একজন প্রধানমন্ত্রী। তন্মধ্যে রাষ্ট্রপতি নির্বাচিত হবেন জাতীয় পরিষদের সদস্যদের ভোটে। কিন্তু সামরিক অভ্যুত্থানজনিত কারণে সংসদীয় সরকার ব্যবস্থার অগ্রযাত্রা ব্যাহত হয়। ১৯৭৫ সালে সামরিক অভ্যুত্থানের প্রেক্ষাপটে সামরিক আইন জারী হয়। এরপর রাষ্ট্রপতিশাসিত ও সংসদীয় সরকার পদ্ধতি - উভয়ের সংমিশ্রণে সরকার ব্যবস্থার প্রবর্তন ঘটে। কিন্তু সামরিক বাহিনীর হাতেই মূলতঃ ক্ষমতা রয়ে যায়। ১৯৮০-এর দশকে পুণরায় সামরিক আইনের মাধ্যমে দেশ চলতে থাকে। কিন্তু ১৯৯১ সালে পুণরায় সংসদীয় সরকার পদ্ধতি প্রবর্তিত হয়। এতে রাষ্ট্রপতিকে রাষ্ট্রপ্রধান এবং প্রধানমন্ত্রীকে সরকারপ্রধান হিসেবে গণ্য করা হয়।

সেপ্টেম্বর, ১৯৯১ সালে নির্বাচনী ব্যবস্থা পরিবর্তনে সংবিধান সংশোধন করতে হয়। আনুষ্ঠানিকভাবে সংসদীয় সরকার ব্যবস্থা সৃষ্টি করা হয় ও সরকারের প্রধান ক্ষমতা প্রধানমন্ত্রীর কার্যালয়ে ফিরিয়ে আনা হয়। এরফলে বাংলাদেশের সরকার ব্যবস্থা মূল সংবিধানে ফিরে যায়। অক্টোবর, ১৯৯১ সালে জাতীয় সংসদের সদস্যগণ রাষ্ট্রপ্রধান হিসেবে আবদুর রহমান বিশ্বাসকে রাষ্ট্রপতি হিসেবে নির্বাচিত করেন।

সঠিক অনুচ্ছেদ শিরোনাম কোনটি?
titleA. কার্যালয়ের দায়িত্বাবলী
titleB. রাজনৈতিক সঙ্কট
titleC. সরকার গঠন
titleD. ইতিহাস
উত্তর: titleD
প্রথমযুগ থেকে উসমানীয়দের বিশ্বাস করা হয় যে প্রথম উসমানের নাম তৃতীয় রাশিদুন খলিফা উসমান ইবনে আফফানের নামে নামকরণ করা হয়েছিল। কিন্তু কিছু পন্ডিতের মতে তার মূল নাম তুর্কি যা আতমান বা আতামান হতে পারে এবং পরে তা পরিবর্তিত হয়ে উসমান হয়। উসমানের সমসাময়িক জর্জ পেকিমেরেসসহ পুরনো বাইজেন্টাইন সূত্রে তার নাম আতুমান বা আতমান হিসেবে উল্লেখিত হয়েছে, অন্যদিকে গ্রীক সূত্রে উসমান হিসেবে উল্লেখিত হয়েছে। পুরনো একটি আরবি সূত্রে তার নাম ث এর পরিবর্তে ط দ্বারা লেখা হয়েছে।

সঠিক অনুচ্ছেদ শিরোনাম কোনটি?
titleA. সামরিক বিজয়
titleB. উসমান নামের উদ্ভব
titleC. শেষ ইচ্ছা
titleD. উসমানের স্বপ্ন
উত্তর: titleB
জুন ২১ – জ্যোতি বসুর মুখ্যমন্ত্রিত্বে পশ্চিমবঙ্গে ক্ষমতায় এল বামফ্রন্ট সরকার। রাজ্যপাল এ এল ডায়াস মুখ্যমন্ত্রী সহ মন্ত্রিসভার সকল সদস্যকে শপথবাক্য পাঠ করালেন। ক্যাবিনেটের প্রথম বৈঠকে সিদ্ধান্ত নেওয়া হল, সকল রাজনৈতিক বন্দীকে মুক্তি দেওয়া হবে। 
জুন ২৪ – নবগঠিত বিধানসভার প্রথম বৈঠক।
জুন ২৬ – কলকাতার ব্রিগেড প্যারেড গ্রাউন্ডে বামফ্রন্টের প্রথম বিজয় সমাবেশ।

জুলাই ২ – পশ্চিমবঙ্গের সীমানার মধ্যেই দার্জিলিং পার্বত্য অঞ্চলকে স্বশাসিত অঞ্চল ঘোষণার সিদ্ধান্ত রাজ্য ক্যাবিনেটে।
জুলাই ৩০ – নয়াদিল্লিতে আয়োজিত মুখ্যমন্ত্রী-সম্মেলনে জ্যোতি বসুর প্রথম ভাষণ।

সেপ্টেম্বর ২৯ – ঐতিহাসিক পশ্চিমবঙ্গ ভূমি (সংশোধনী) বিল পাস বিধানসভায়।

অক্টোবর ৩-৪ – সিবিআই কর্তৃক ইন্দিরা গান্ধী গ্রেফতার। মুক্তি পেলেন পরদিনই। 
অক্টোবর ১৩ – উর্দু আকাদেমি প্রতিষ্ঠার সিদ্ধান্ত। 
অক্টোবর ১৫ – বামফ্রন্ট কমিটি রাজ্য সরকারের কাছে মার্চ, ১৯৭৮-এ অনুষ্ঠিতব্য পঞ্চায়েত নির্বাচনের জন্য প্রস্তাবনা পেশ করল।

নভেম্বর ৬ – ত্রিভুবন নারায়ণ সিং পশ্চিমবঙ্গের রাজ্যপাল নিযুক্ত হলেন। 
নভেম্বর ৭ – রাজ্য সরকারি কর্মচারীদের জন্য সরকার বেতন কমিশন গঠন করলেন।
নভেম্বর ১৮ – ভাগচাষিদের সত্ত্বাধিকার নথিভুক্তিকরণ বিষয়ে বিস্তারিত নিয়মাবলি প্রকাশিত হল।

সঠিক অনুচ্ছেদ শিরোনাম কোনটি?
titleA. ১৯৮০
titleB. ১৯৮১
titleC. ১৯৭৭
titleD. ১৯৭৮
উত্তর: titleC
চুয়েটের শিক্ষক-শিক্ষার্থী-কর্মকর্তা-কর্মচারীদের পরিবহনের জন্য বিশ্ববিদ্যালয়ের নিজস্ব ৭টি বাস সাপ্তাহিক কার্যদিবসগুলোতে ক্যাম্পাস ও শহরের মধ্যে যাতায়াত করে থাকে। বাসগুলো প্রতি কার্যদিবসে তিনবার শহর থেকে ছাত্র-ছাত্রীদের আনা-নেওয়া করে । কাপ্তাই-রাস্তায় সাধারণ পরিবহন হিসেবে সিএনজি-আটোরিক্সা এবং লোকাল বাস চলাচল করে থাকে। তবে রাত ৮:০০ টার পর সাধারণ পরিবহন বাস চলাচল বন্ধ হয়ে যায়। 
বিশ্ববিদ্যালয়ের বাসের যাত্রাসূচি:
১.সকাল ৫:৩০ থেকে ৬:০০ এর মধ্যে সবগুলো বাস ক্যাম্পাস ত্যাগ করে। ৭:০০ টায় নিউমার্কেট থেকে পুনরায় ক্যাম্পাসের উদ্দেশ্যে যাত্রা করে।
২.দুপুর ২:০০ টায় ক্যাম্পাস থেকে কাপ্তাই রাস্তার মাথায় যায় এবং সাথে সাথে ফিরতি যাত্রা করে।
৩.বিকেল ৫:০০ টায় ক্যাম্পাস ছেড়ে নিউমার্কেট রওনা করে। নিউমার্কেট থেকে উক্ত বাসগুলো রাত ৮:০০ টায় ক্যাম্পাসের উদ্দেশ্যে রওনা হয়।

সঠিক অনুচ্ছেদ শিরোনাম কোনটি?
titleA. লাইব্রেরী
titleB. ক্যান্টিন
titleC. পরিবহণ ব্যবস্থা
titleD. আবাসিক হলসমূহ
উত্তর: titleC
বিজ্ঞান ও সংস্কৃতির অধিকারকে প্রায়ই ভেঙে উপসেট অধিকার হিসাবে বিভক্ত করা হয়। যেমন— "সাংস্কৃতিক জীবনে অংশ নেওয়ার অধিকার" বা "সাংস্কৃতিক অংশগ্রহণের অধিকার" বা "সংস্কৃতির অধিকার", এবং "বৈজ্ঞানিক অগ্রগতি এবং তার থেকে উপকার পাওয়ার অধিকার" বা "বিজ্ঞান থেকে উপকৃত হওয়ার অধিকার" বা "বিজ্ঞানের অধিকার" বা "বিজ্ঞানে ছড়িয়ে দেয়ার অধিকার"।

"সাংস্কৃতিক অধিকার" পদটি কমপক্ষে তিনটি অর্থে ব্যবহৃত হতে পারে। এটি প্রায়শই অর্থনৈতিক, সামাজিক ও সাংস্কৃতিক অধিকার সম্পর্কিত আন্তর্জাতিক চুক্তির "অনুচ্ছেদ ১৫" দ্বারা সুরক্ষিত ধারণাটি বোঝাতে ব্যবহৃত হয়, যা সংখ্যালঘু গোষ্ঠীগুলিকে তাদের ভাষা, ধর্ম, শিল্প এবং জীবনযাত্রার চর্চা আর সংরক্ষণের অধিকার দেয়। বিকল্পভাবে, "সাংস্কৃতিক অধিকার" পদটি সংখ্যালঘুদের অধিকার এবং বিজ্ঞান ও সংস্কৃতির অধিকার উভয়ই ক্ষেত্রেই ব্যবহার করা যেতে পারে। এ ব্যাপারে "অনুচ্ছেদ ২৭" এ সর্বজনীন ঘোষণার উল্লেখ রয়েছে। আরও বিস্তারিতভাবে, "সাংস্কৃতিক অধিকার" একটি বৃহত্তর শ্রেণীর অর্থনৈতিক, সামাজিক এবং সাংস্কৃতিক অধিকারকে বোঝাতে ব্যবহার করা যেতে পারে, যা বিজ্ঞান এবং সংস্কৃতির অধিকারের পাশাপাশি শিক্ষার অধিকার এবং অন্যান্য অধিকার যেমন, লেখকের সৃষ্টিকর্মের সংরক্ষণ করা।

"বিজ্ঞানের অধিকার" বলতে বিজ্ঞানে অংশগ্রহণের (কর্মকাণ্ডের মাধ্যমে) অধিকার এবং বিজ্ঞানের শাখায় প্রবেশের অধিকার ("উপকার" বা "অগ্রগতি" বা "অগ্রগতি") উভয়ই অন্তর্ভুক্ত হবে।

সঠিক অনুচ্ছেদ শিরোনাম কোনটি?
titleA. সম্পর্কিত ধারণা এবং বিশৃঙ্খলা
titleB. দাপ্তরিক ব্যাখ্যা
titleC. বুদ্ধিবৃত্তিক সম্পত্তির সাথে সম্পর্ক
titleD. আন্তর্জাতিক আইনের অধীনে স্বীকৃতি
উত্তর: titleA
রাজশেখর বসু ১৮৮০ খ্রিষ্টাব্দের ১৮ই মার্চ বর্ধমান জেলার বামুনপাড়া গ্রামে তার মাতুলালয়ে জন্মগ্রহণ করেন। তার পিতা দার্শনিক পণ্ডিত চন্দ্রশেখর বসুর ছিলেন দ্বারভাঙ্গা রাজ-এস্টেটের ম্যানেজার। তার নিবাস ছিল নদিয়া জেলার বীরনগর (উলা) গ্রামে। রাজশেখর বসু ছিলেন চন্দ্রশেখর ও লক্ষ্মীমণি দেবীর ছয় সন্তানের (শশীশেখর, গিরিন্দ্রশেখর প্রমুখ) মধ্যে দ্বিতীয়। দ্বারভাঙ্গায় তিনি শৈশবকাল অতিবহিত করেন ও বাংলা ভাষার তুলনায় হিন্দী ভাষায় পারদর্শীতা অর্জন করেন। তিনি ১৮৯৫ খ্রিষ্টাব্দে দ্বারভাঙ্গা রাজস্কুল থেকে এন্ট্রাস, ১৮৯৭ খ্রিষ্টাব্দে পাটনা কলেজ থেকে এফ.এ পাশ করেন। ফার্স্ট আর্টস পাস করার পর শ্যামাচরণ দে'র পৌত্রী মৃণালিনী দেবীর সঙ্গে পরিণয়সূত্রে আবদ্ধ হন। ১৮৯৯ খ্রিষ্টাব্দে কলকাতা প্রেসিডেন্সী কলেজ থেকে রসায়ন ও পদার্থবিজ্ঞানে অনার্সসহ বি.এ পাশ করেন। তখনও এম.এস-সি কোর্স চালু না হওয়ায় ১৯০০ খ্রিষ্টাব্দে রসায়নে এম.এ পরীক্ষা দেন এবং প্রথম হন।

সঠিক অনুচ্ছেদ শিরোনাম কোনটি?
titleA. সাহিত্যকর্ম
titleB. ব্যক্তিগত জীবন
titleC. জীবনাবসান
titleD. লুম্বিনি পার্ক মানসিক হাসপাতাল
উত্তর: titleB
১৯৮০-এর দশকে ফ্রাঙ্ক ডাকওয়ার্থ হিসাব-নিকাশের জটিল নিয়ম বিষয়ে প্রস্তাবনা করেছিলেন। ১৯৯২ সালের ক্রিকেট বিশ্বকাপ প্রতিযোগিতা শেষে ধারাভাষ্যকার ক্রিস্টোফার মার্টিন-জেনকিন্স অধিকতর ভালোমানের হিসাব-নিকাশ পদ্ধতির বিষয়ে আলোকপাত করেন। টনি লুইস ১৯৯২ সালে ‘ফেয়ার প্লে ইন ফাউল ওয়েদার’ শীর্ষক নিবন্ধটি পড়েন ও তারা একত্রে ডাকওয়ার্থ-লুইস পদ্ধতির উদ্ভাবন ঘটান। পরবর্তীতে, ২০১৪ সালে অস্ট্রেলীয় অধ্যাপক স্টিভেন স্টার্ন এ পদ্ধতিকে আরও সংস্কার করেন। ফলশ্রুতিতে, এর নবনামকরণ ডাকওয়ার্থ-লুইস-স্টার্ন পদ্ধতি রাখা হয়।

ডাকওয়ার্থ-লুইস পদ্ধতির প্রথম প্রয়োগ ঘটে ১৯৯৬-৯৭ মৌসুমে জিম্বাবুয়ে বনাম ইংল্যান্ডের মধ্যকার একদিনের আন্তর্জাতিক ক্রিকেট সিরিজে। ঐ খেলায় জিম্বাবুয়ে ৭ রানে জয়ী (ডি/এল মেথড) হয়। ২০০১ সালে ক্রিকেট খেলার নিয়ন্ত্রণকারী সংস্থা হিসেবে আন্তর্জাতিক ক্রিকেট কাউন্সিল (আইসিসি) এ পদ্ধতিটিকে আনুষ্ঠানিকভাবে গ্রহণ করে। প্রধান মানদণ্ড হিসেবে বৃষ্টিবিঘ্নতাজনিত কারণে ও একদিনের আন্তর্জাতিক ক্রিকেট খেলায় ফলাফলের লক্ষ্যমাত্রা ধার্য্যকরণের হিসাব-নিকাশে এ পদ্ধতির গুরুত্বকে বিশেষভাবে বিবেচনায় আনে আইসিসি।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ডাকওয়ার্থ-লুইস পদ্ধতি
titleC. সম্মাননা
titleD. কর্মজীবন
উত্তর: titleB
জাতিসংঘ বা রাষ্ট্রসঙ্ঘের ছয়টি দাপ্তরিক ভাষা হলো আরবি, চীনা, ইংরেজি, ফরাসি, রুশ, এবং স্পেনীয় ভাষা। জাতিসংঘ বা রাষ্ট্রসঙ্ঘের সচিবালয়ে যে দুটি ভাষা ব্যবহৃত হয় তা হলো ইংরেজি ও ফরাসি।

জাতিসংঘ বা রাষ্ট্রসঙ্ঘের দাপ্তরিক ভাষাগুলোর মধ্যে ইংরেজি৫৪টি সদস্য দেশের সরকারি ভাষা। ফরাসি হলো ২৯টি দেশের, আরবি ২৪টি দেশের, স্পেনীয় ২১টি দেশের, রুশ ১০টি দেশের, এবং চীনা ভাষা ৪টি দেশের সরকারি ভাষা।

এছাড়াও জাতিসংঘে কিছু প্রস্তাবিত দাপ্তরিক ভাষা হলো বাংলা, হিন্দি, জার্মান, পর্তুগিজ, মালয়, তুর্কি, জাপানি, সোয়াহিলি ইত্যাদি ।


সঠিক অনুচ্ছেদ শিরোনাম কোনটি?
titleA. শুভেচ্ছা দূত
titleB. ভাষা
titleC. সদর দপ্তর
titleD. মহাসচিব
উত্তর: titleB
গ্রামের সংখ্যাঃ- ৩০টি। হারাতৈল কাজির পাতন, হারাতৈল বাগর আগন, হারাতৈল উপর বড়াই, মাজবড়াই, হারাতৈল কাদিরগ্রাম, রাঙ্গারাই,হারাতৈল বেতু, আগফৌদ, দুর্গাপুর আগফৌদ, দুর্গাপুর মল্লিফৌদ, রাউৎ গ্রাম,ইন্দ্রকোনা, সরুফৌদ,জাইমরা, নয়াগ্রাম, মুক্তাপুর, দলকিরাই, পর্বতপুর, রতনপুর, ভাটিপাড়া, ডুংরা, নয়াফৌদ, রায়পুর, মালিগ্রাম, বড়চতুল, কুড়ারপা, সোনাতুলা, লখাইর গ্রাম, বাল্লা,কুল্লা।

সঠিক অনুচ্ছেদ শিরোনাম কোনটি?
titleA. গ্রাম
titleB. অবস্থান
titleC. খাল ও নদী
titleD. শিক্ষার হার ও শিক্ষা প্রতিষ্ঠাণ
উত্তর: titleA
উতঙ্ক মুনির নিকট পিতা পরীক্ষিতের মৃত্যুবিবরণ শুনে জনমেজয় দুঃখিত হয়ে প্রতিশোধ গ্রহণের সিদ্ধান্ত নেন। তিনি তক্ষক নাগকে সবান্ধবে অগ্নিতে নিক্ষেপ করার জন্য ব্রাম্ভণদের পরামর্শে সর্পসত্র যজ্ঞের আয়োজন করেন। যজ্ঞস্থান নির্ধারণের সময় এক পুরাণ কথক সুত জানান যে কোনো ব্রাম্ভণ এই যজ্ঞে ব্যাঘাত ঘটাবে। সেই শুনে জন্মেজয় দ্বারপালকে নির্দেশ দেন কেউ যেন তার অজ্ঞাতসারে যজ্ঞস্থানে প্রবেশ না করে।
এরপর সর্পসত্র যজ্ঞ শুরু হয়। কৃষ্ণবসনধারী পুরোহিতরা সর্পগণকে আহ্বান করে অগ্নিতে নিক্ষেপ করতে থাকেন। ফলে বহু সাপ বিনষ্ট হয়| তক্ষক ভীত হয়ে ইন্দ্রের নিকট আশ্রয় গ্রহণ করেন।
সর্পগণের মৃত্যুতে দুঃখিত হয়ে বাসুকি তার ভগিনীকে অনুরোধ জানান যে তার পুত্র আস্তীক যেন সর্পগণকে উদ্ধার করে। আস্তীক মাতা মনসা ছিলেন সর্প ও পিতা ছিলেন ব্রাম্ভণ। সর্পগণের পরিত্রাণ ও পিতৃগণের উদ্ধারের নিমিত্ত তার জন্ম হয়েছিল। মাতার নিকট এই ইতিহাস শুনে তিনি সর্পগণকে উদ্ধার করতে যাত্রা করেন।
যজ্ঞস্থানে পৌঁছে আস্তীক সেখানে প্রবেশের চেষ্টা করলে দ্বারপাল তাকে বাধা দেয়। তখন তিনি রাজা জন্মেজয়ের নামে স্তুতি করতে থাকেন। জন্মেজয় তাতে প্রসন্ন হয়ে তাকে বর দিতে চাইলে ব্রাম্ভণগণ জানান যে এখনও যজ্ঞ সম্পন্ন হয় নি। তাই আগে তক্ষককে আনার প্রয়াস করতে হবে। তখন ঋত্বিকগণ ইন্দ্রকে আহ্বান করেন। ইন্দ্র বিমান সহযোগে যজ্ঞস্থলে এলেন, তক্ষক তার উত্তরীয়তে লুকিয়ে রইল। জন্মেজয় ক্রদ্ধ হয়ে ইন্দ্রসহ তক্ষককে অগ্নিতে নিক্ষেপ করতে নির্দেশ দেন। ভীত ইন্দ্র তক্ষককে পরিত্যাগ করে যজ্ঞস্থান থেকে পলায়ণ করলে তক্ষক মোহগ্রস্তের ন্যায় যজ্ঞাগ্নির অভিমুখে আসতে লাগল।
তখন রাজা নিশ্চিন্ত হয়ে আস্তীককে বর দিতে চাইলে তিনি যজ্ঞ নিবৃত্ত করতে বলেন। রাজা ধনরত্ন যাচ্ঞা করতে বলে ব্যর্থ হন। অবশেষে ব্রাম্ভণদের পরামর্শে তিনি বর দিতে সম্মত হন। আস্তীক অভীষ্ট বর পেলেন, যজ্ঞ সম্পন্ন হল।

সঠিক অনুচ্ছেদ শিরোনাম কোনটি?
titleA. সর্পসত্র যজ্ঞ
titleB. কুশধ্বংস
titleC. রাজ্যাভিষেক ও বিবাহ
titleD. অশ্বমেধ যজ্ঞ
উত্তর: titleA